
                 Дана:02.08.2018. године

На основу члана 63. Закона о јавним набавкама („Службени гласник РС“ број 124/2012,14/2015, 68/2015), наручилац, Дом за старе и пензионере доноси следећу:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                 
ИЗМЕНУ И ДОПУНУ КОНКУРСНЕ ДОКУМЕНТАЦИЈЕ ЗА ЈАВНУ НАБАВКУ РАДОВА-ОТВОРЕНИ ПОСТУПАК  БРОЈ 10/2018 
ДОГРАДЊА И РЕКОНСТРУКЦИЈА КОТЛАРНИЦЕ НА БИОМАСУ-ПЕЛЕТ У СКЛОПУ ОБЈЕКТА 12
На Захтев за додатним информацијама или појашњењима конкурсне документације, ЈН број 10/2018  од 31.07.2018. године од стране потенцијалног понуђача, достављеног са мејл адресе projektnistudions2018@gmail.com:

Поштовани,
достављамо вам захтев за додатним информацијама и појашњењима конкурсне документације, као и за отклањање неправилности које садржи Конкурсна документација за јавну набавку радова БРОЈ: 10/2018 ДОГРАДЊА И РЕКОНСТРУКЦИЈА КОТЛАРНИЦЕ НА БИОМАСУ-ПЕЛЕТ У СКЛОПУ ОБЈЕКТА 12.
Дана 23.07.2018. године на Порталу јавних набавки објавили сте Додатне информације конкурсне документације у оквиру којих сте на захтев за отклањање неправилности и незакoнитости у погледу начина одређивања додатних услова, и то за кадровски капацитет, одговорили негативно, доносно изнели сте став да је Комисија сачинила конкурсну документацију у складу са чланом 76. и чланом 77. став 2. тачка 2. Закона о јавним набавкама, водећи  рачуна о предмету јавне набавке.
У вези са наведеним, поново Вам указујемо на предметне неправилности и захтевамо да извршите измене и допуне конкурсне документације којима ћете отклонити исте:
1.       У оквиру додатног услова који се односи на кадровски капациет, између осталог је захтевано да понуђач мора да има минимум 10 запослених лица, механичара термоенергетских постројења - доставити М обрасце пријаве и дипломе запослених лица.
Овакав захтев, којим се инсистира да понуђач мора да има у радном односу 10 лица је супротан члану 76. Закона о јавним набавкама, с обзиром да је исти неоправдано дискиминишући и није у логичкој вези са предметом јавне набавке, чиме је директно Наручилац прекршио члан 10. ЗЈН и начело обезбеђивања конкуренције којим је прописано да наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке коришћењем дискриминаторских услова.
Не постоји ниједан оправдан разлог који се односи на предмет јавне набавке и који је у логичкој вези са истим, а услед којега би било оправдано да се онемогући испуњавање услова у погледу тог дела кадровског капацитета (минимум 10 запослених лица, механичара термоенергетских постројења) тиме што би понуђач ангажовао неопходне људске ресурсе (кадрове) по основу рада ван радног односа (уговор о делу, уговор о привремено повременим пословима, уговор о допунском раду).  Ово нарочито имајући у виду да сте за преостали део услова у погледу кадровског капацитета (лиценцирани инжењери, лица са сертификатом за РЕЛ заваривање, као и лица са сертификатом за лемиоца за тврдо лемљење према процесу који носи ознаку 912 према СРПС ЕН ИСО 13585:2013) омогућили да се испуњеност доказује уговор о раду или уговором којим се доказује да је лице ангажовано по другом основу.
Овим путем захтевамо да измените конкурсну документацију у том делу и да омогућите да се испуњеност услова који се односи на захтев да понуђач има минимум 10 запослених лица, механичара термоенергетских постројења може доказати не само на основу уговора о раду, већ и на основу уговора о раду ван радног односа (уговор о делу, уговор о привремено повременим пословима или уговор о допунском раду), односно да понуђач не мроа да има у радном односу 10 механичара термоенергетских постројења, већ може да их ангажује неким од наведених уговора.
Комисија даје следећи одговор:

Meњају се следеће тачке конкурсне документације и гласе:
1. У делу IV- Услови за учешће у поступку јавне набавке у делу који регулише додатне услове у КАДРОВСКОМ  КАПАЦИТЕТУ на страни 9. мења се тачка 1. и гласи:
· Да понуђач има минимум 10 запослених или по другом основу ангажованих лица, механичара термоенергетских постројења - доставити  уговоре са лицима и њихове дипломе, којима се доказује да су механичари термоенергетских постројења 
2. У делу V-Упутство понуђачима како да сачине понуду, у глави 2. Начин на који понуда мора да буде сачињена, у заглаву Понуда мора да садржи  на страни 11. мења се тачка 19.  и гласи:
19. Уговоре са 10 запослених или по другом основу ангажованих лица, механичара термоенергетских постројења и њихове дипломе, којима се доказује да су механичари термоенергетских постројења 
Комплетна конкурсна документација са свим изменама и допунама, биће постављена на сајту Наручиоца www.dommol.org.rs

С поштовањем,
                                                                                                                         Председник комисије

           Сунчица Шујдовић с.р.

